วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
18 ส.ค. 2558

ASL SECURITIES
ภาครวมตลาดภาคเช้า : ดัชนีช่วงเช้าปิดที่ระดับ 1,380.66 จุด ลดลง 28.08 จุด หรือ 1.99% โดยดัชนีสามารถรีบาวน์กลับขึ้นมาได้กว่า 11 จุด หลังจากเปิดตัวที่ระดับ 1,369.94 จุด จากการ Panic Sell ในเหตุการณ์การวางระเบิดที่แยกราชประสงค์ ส่งผลให้หุ้นกลุ่มท่องเที่ยว ปรับตัวลดลงกว่า 7.08% ตามด้วยกลุ่มขนส่ง 4.58% และกลุ่มสื่อสารที่ 3.02% ผสานกับการปรับประมาณการ GDP 2558 ลงเหลือ 2.7-3.2% และราคาน้ำมันดิบที่ปรับตัวลดลง ร่วมกดดันหุ้นกลุ่มพลังงาน อย่างไรก็ดีหุ้นกลุ่มชิ้นส่วนอิเล็กทรอนิกส์ สามารถปิดบวกเป็นเพียงกลุ่มเดียวได้ที่ 0.07% จากค่าเงินบาทที่อ่อนตัวลงต่อเนื่อง
ฝ่ายวิเคราะห์ บล.ASL ยังคงมองว่าการปรับตัวลงครั้งนี้ เป็นเพียงการปรับตัวลงระยะสั้น มองเป็นจังหวะในการเข้าซื้อระยะสั้น และซื้อถือ หุ้นขนาดใหญ่ ที่ไม่ได้รับผลกระทบจากการท่องเที่ยว เช่น หุ้นกลุ่มโรงพยาบาล กลุ่มธนาคาร เป็นตัน
หุ้นที่ส่งผลบวกต่อดัชนีมากสุด U DELTA SUPER SSI TLGF STEC          
หุ้นที่ส่งผลลบต่อดัชนีมากสุด PTT AOT CPN CPALL SCB BDMS MINT PTTGC
 
แนวโน้มตลาดและหุ้นที่น่าสนใจภาคบ่าย
คาดดัชนีแกว่งตัวในกรอบ 1,380-1,394
แนวโน้มภาคบ่ายเชิงเทคนิค:ดัชนียังคงสามารถยืนตัวเหนือเส้นแนวรับสำคัญทื่ 1,376 ได้ และด้วยRSI ที่อยู่ในระดับต่ำมาก มีโอกาสที่ดัชนีจะรีบาวน์กลับขึ้นอีก เพื่อทดสอบแนวต้านที่ 1,394       
 
SUPER (ราคาปิดภาคเช้า 1.78)
แนะนำซื้อเก็งกำไร ราคาปรับตัวเพิ่มขึ้นอย่างต่อเนื่อง ด้วยปริมาณการซื้อการที่หนาแน่นพร้อม MACD เริ่มมีค่าเหนือ 0 มีโอกาสปรับตัวขึ้นทดสอบเส้น Trendline ที่ 1.88 สูง โดยมี 1.72 เป็นจุดตัดขาดทุน
 
SYNEX (ราคาปิดภาคเช้า 4.46)
แนะนำซื้อเก็งกำไร ราคาปรับตัวเพิ่มขึ้นอย่างต่อเนื่อง ด้วยปริมาณการซื้อการที่หนาแน่น มีลักษณะการปรับตัวขึ้นในรูปแบบ V-Shape มีเป้าหมายแรกที่ 4.92 และมี 4.30 เป็นจุดตัดขาดทุน